1
2

                                                L E G E

      pentru  ratificarea Protocolului împotriva traficului ilegal de migranţi

    pe calea terestră, a aerului şi pe mare, adiţional la Convenţia Naţiunilor


        Unite împotriva criminalităţii transnaţionale organizate


Parlamentul adoptă prezenta lege organică. 

Art.1.  –  Se ratifică Protocolul împotriva traficului ilegal de migranţi pe calea terestră, a aerului şi pe mare, adiţional la Convenţia Naţiunilor Unite împotriva criminalităţii transnaţionale organizate, adoptat la New York la              15 noiembrie 2000, cu rezerva şi declaraţiile ce urmează:

„Pînă la restabilirea deplină a integrităţii teritoriale a Republicii Moldova, prevederile protocolului se aplică doar pe teritoriul controlat de  autorităţile Republicii Moldova.”

„În temeiul articolului 8 alineatul 6 din protocol, Ministerul Transporturilor şi Comunicaţiilor este autoritatea centrală desemnată în calitate de recepţioner al cererilor de acordare a asistenţei prevăzute în acelaşi articol.” 

„În conformitate cu prevederile articolului 20 alineatul 3 din protocol, Republica Moldova nu se consideră legată de prevederile articolului 20 alineatul  2 din protocol.” 

Art.2. – Ministerul Afacerilor Interne, Departamentul Trupelor de Grăniceri, Departamentul Tehnologii Informaţionale, Ministerul Transporturilor şi Comunicaţiilor, Procuratura Generală, Ministerul Justiţiei, Centrul pentru Combaterea Crimelor Economice şi Corupţiei, Serviciul de Informaţii şi Securitate, Departamentul Migraţiune,  Ministerul Afacerilor Externe, Ministerul Economiei, Ministerul Muncii şi Protecţiei Sociale, Ministerul Educaţiei şi Ministerul Sănătăţii vor întreprinde măsurile necesare în  vederea realizării prevederilor din  protocolul menţionat.

Art.3. – Guvernul, în termen de 6 luni, va prezenta Parlamentului propuneri pentru aducerea legislaţiei în vigoare în concordanţă cu prezenta lege.

Art.4. – Ministerul Afacerilor Externe va  pregăti şi va remite Secretarului General al Organizaţiei Naţiunilor Unite instrumentul de ratificare. 

                      PREŞEDINTELE PARLAMENTULUI

                                EUGENIA OSTAPCIUC 

Chişinău, 17 februarie 2005.

